《读成帝内传》
清代·钱中谐

汉武求仙日，危楼四望开。温传青鸟至，空候白云来。

玉露虚芝馆，金风冷桂台。茂陵终寂寞，谁与望蓬莱？

作者简介：江苏吴县人，字宫声，号庸亭。顺治十五年进士。博学多识。康熙十八年举博学鸿儒，授编修，纂修《明史》。后乞假归。为诸生时，尝请减苏松浮粮，条议三吴水利，皆切于国计民生。工诗古文，多散失不存。